भारतीय संस्कृति में ज्येष्ठ पूर्णिमा का काफ़ी महत्त्व है। इस दिन गंगा स्नान कर पूजा-अर्चना करने से अभीष्ठ मनोकामना की प्राप्ति होती है। आज से ही लोग गंगा जल लेकर अमरनाथ यात्रा के लिये निकलते हैं। हिन्दू पंचांग के अनुसार वर्ष का तीसरा मास ज्येष्ठ है। इस महीने में सूर्य देव अपने रौद्र रूप में होते हैं अर्थात् इस महीने में गर्मी अपने चरम पर होती है। वैसे तो फाल्गुन माह की बिदाई के साथ ही गर्मी शुरू हो जाती है। चैत्र और वैशाख में अपने रंग बिखेरती है और ज्येष्ठ में चरम पर आ जाती है। गर्मी अधिक होने के कारण अन्य महीनों की अपेक्षा इस माह में जल का वाष्पीकरण अधिक होता है और कई नदी, तालाब आदि सूख जाते हैं। अत: इस माह में जल का महत्त्व दूसरे महीनों की तुलना में ओर बढ़ जाता है।